Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 8468

b) rendszeres jelentésekként a Meteorológiai Világszervezet által előírt METAR kód formában, a 2. Függelékben közölt mintának megfelelően, a származási helyhez tartozó repülőtéren kívül, a többi repülőtereken való terjesztésre (főleg repülés tervezésre, VOLMET rádióadásra és D-VOLMET-re szánva). Megjegyzés. – ATIS-ban (beszéd-ATIS-ban és D-ATIS-ban) használt meteorológiai információkat a helyi rendszeres jelentésből kell kivenni, a 11. Annex 4.3.6.1 g) pontjával összhangban. 4.3.3 Azoknál a repülőtereknél, amelyek nem 24 órán keresztül üzemelnek, a 4.3.1 ponttal összhangban METAR-t kell kiadni a repülőtér újraüzemelései előtt, a regionális léginavigációs egyezménynek megfelelően. 4.4 Különleges megfigyelések és jelentések 4.4.1 A különleges megfigyelések kritériumainak listáját a meteorológiai hatóságnak a megfelelő ATS hatósággal, az üzemeltetőkkel és más érdekeltekkel konzultálva kell elkészítenie. 4.4.2 Különleges megfigyelések jelentéseit a következők szerint kell kiadni:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes